ওয়েব ডেস্ক: দুটি নিম্নচাপ অক্ষরেখা, একটি ঘূর্ণাবর্তের জের। আজও ভারী বৃষ্টির পূর্বাভাস আবহাওয়া দফতরের। দুই মেদিনীপুর, দুই ২৪ পরগনা, কলকাতা সহ ৫ জেলায় আজ ভারী বৃষ্টির সম্ভাবনা। শনি-রবিবার বিক্ষিপ্ত বৃষ্টির সম্ভাবনা গোটা দক্ষিণবঙ্গে। অন্যদিকে, মাত্র ঘণ্টা দুয়েকের বৃষ্টি। তাতেই জলে জল নদিয়ার রানাঘাট পুরসভার পাইকপাড়া ও সিদ্ধেশ্বরী তলা লেন। রাত আটটা নাগাদ শুরু হয় বৃষ্টি। কিছুক্ষণের মধ্যেই জল জমতে শুরু করে। কোথাও কোথাও হাঁটুজল দাঁড়িয়ে যায়। জুতো হাতেই বাড়ির পথ ধরেন অফিস ফিরতি মানুষ। পুরসভার উদাসীনতাতেই এমন দশা। অভিযোগ ক্ষুব্ধ বাসিন্দাদের।